[pic] | AZ EURÓPAI KÖZÖSSÉGEK BIZOTTSÁGA |

Brüsszel , 12.05.2006

COM(2006) 207 végleges

2006/0068 (CNS)

Javaslat

A TANÁCS HATÁROZATA

Koszovó számára nyújtandó kivételes pénzügyi támogatásról

(előterjesztő: a Bizottság)

INDOKLÁS

A JAVASLAT HÁTTERE |

110 | A javaslat indokolása és célkitűzései A Bizottság Koszovónak segély formájában nyújtandó kivételes pénzügyi támogatást javasol, amelynek célja a koszovói pénzügyi helyzet megkönnyítése, a rendezett gazdasági és költségvetési keretrendszer kialakításának támogatása, az alapvető közigazgatási funkciók ellátásának és megerősítésének ösztönzése és az állami beruházási igények kezelése. A javasolt makroszintű pénzügyi támogatás időben korlátozott lesz, kiegészíti a Világbank (IDA-támogatásokon keresztüli) és más kétoldalú donorszervezetek által nyújtott támogatást, és olyan – elsősorban az államháztartás területét érintő – intézkedések végrehajtásában elért előrehaladás függvényében nyújtják, amelyeket az IMF-fel és a Világbankkal folytatott intenzív konzultáció keretében határoznak meg. Ezen áthidaló jellegű támogatás alapvető fontosságú Koszovó jövőbeni jogállásának meghatározásáig. A támogatás független lenne a jogállásra vonatkozó új megállapodásoktól és nem merítene ki előre olyan, további EK és nemzetközi támogatásokat, amelyeket valószínűleg a jogállás 2007 utáni rendezését követően kérelmeznének. |

Általános összefüggések 2005 júniusában a Főtitkár különmegbízottja (SRSG) és az UNMIK vezetője, Jessen-Petersen azzal a kéréssel fordult a Világbank és az Európai Bizottság elnökeihez, hogy költségvetési támogatás formájában nyújtsanak új, kivételes pénzügyi támogatást. A Bizottság jelezte, hogy Koszovó számára további támogatást javasol, feltéve, hogy átfogó középtávú kiadási keretrendszer formájában elkészül a szükségletek megbízható értékelése a Nemzetközi Valutalappal (IMF) való megegyezés szerint, amelyben megerősítik a pénzeszközök hiányát. Koszovó gazdasági helyzete gyenge: Koszovó egy főre jutó GDP-je 1230 euro körüli, ami a térségben a legalacsonyabb. A Világbank becslései szerint a népesség kb. 37 %-a él szegénységben, 15 % pedig súlyos szegénységben. A regisztrált munkanélküliség szintje magas, 44 % körüli, noha a valós munkanélküliségi ráta minden bizonnyal alacsonyabb a kiterjedt árnyékgazdaság miatt. Az utóbbi években a növekedés gyenge és elégtelen volt Koszovó jelentős fejlesztési szükségletei tekintetében. Miután a háborút követő időszakban a GDP látványosan növekedett, amely mögött nagy mértékben az újjáépítéshez nyújtott támogatások húzódtak meg, a növekedésre jelenleg kedvezőtlenül hat a donorszervezetek által nyújtott támogatások visszaesése. A 2004. és 2005. év gazdasági fejleményei tükrözték ezt a trendet és a hiányzó gazdasági fejlődést. A GDP növekedése 2004-ben a becslések szerint 4,1 %-os volt, az állami kiadások év vége felé mutatkozó jelentős emelkedése miatt. 2005-ben a GDP a becslések szerint 0,2 %-kal csökkent. A gazdasági tevékenységek gyengesége is hozzájárult ahhoz, hogy az infláció meglehetősen visszafogottan alakult. 2004 második felében és 2005 első felében az infláció negatív volt, a fogyasztói árindex pedig 2005-ben átlagosan 1,9 %-kal csökkent. A jelentős kereskedelmi mérleg hiány miatt a folyó fizetési mérleg továbbra is magas hiányokat mutatott (2003-ban és 2004-ben a GDP 26 %-ához közeli értéket), a 2005-re vonatkozó ideiglenes adatok pedig a GDP 29 %-át meghaladó, további romlást jeleznek. Tekintve a jelentős mértékű külföldi közvetlen befektetések beáramlásának elmaradását, a folyó fizetési mérleg hiányának finanszírozása továbbra is projekttámogatás formájában megvalósuló külső támogatásra (2004-ben és 2005-ben ez a GDP kb. 23 %-át tette ki), és kisebb mértékben (2005-ben a GDP kb. 15 %-át kitevő) magántőke-átutalásokra támaszkodott. Tekintve Koszovónak az ENSZ Biztonsági Tanács 1244. sz. határozata szerinti jelenlegi jogállását, különleges monetáris irányítását, valamint a fizetési mérlegre vonatkozó megbízható statisztikák hiányát – a rendelkezésre álló információ IMF becslésekre épül –, Koszovó külső finanszírozási szükségleteit a közszektor szükségletei határozzák meg, és azokat az utóbbiak alapján kell értékelni. A 2004. év expanzív költségvetési irányvonalát követően a költségvetés konszolidációja figyelhető meg, a költségvetési hiány 2005-ben a GDP kb. 2,8 %-ára csökkent a 2004. évi 5,4 %-ról, ami a tervezett szintek alatti az előrejelzettekhez képest alacsonyabb tőkebefektetések miatt. A költségvetési hiányt jelenleg finanszírozó felhalmozott készpénztartalékok előrelátható kimerítése, valamint annak lehetetlensége, hogy a jelenlegi ENSZ mandátum alatt az Ideiglenes Önkormányzati Intézmények (PISG) a hiányt állami hitelfelvételből finanszírozhassák, arra utalnak, hogy a hiányok – még alacsonyabb szinten is – meglehetősen gyorsan fenntarthatatlanná válnak. Emiatt a költségvetés szigorú kiigazítása elsődleges fontosságú. 2005 októberében az IMF a koszovói hatóságokkal 2005 fennmaradó részére és 2006-ra költségvetési keretrendszerről állapodott meg. 2005 novemberében az IMF ajánlásait tükröző szándéknyilatkozatot (LOI) és egy, a gazdasági és pénzügyi politikáról szóló nyilatkozatot írtak alá, ami a kormányt jelentős mértékű költségvetési szigorításra kötelezi. A szándéknyilatkozat szerint a hiánynak 2006-ban a GDP 3 %-a alatt kell maradnia. A kiadások reálnövekedését 0,5 % alatt tartanák, a kormányzati alkalmazottak számát pedig csökkentenék, ami révén lehetőség nyílna az állami kiadások átcsoportosítására, a tőkebefektetések magasabb aránya mellett. Az IMF-fel kötött ezen megállapodást követően a koszovói hatóságok kidolgozták a 2006–2008 időszakra vonatkozó középtávú kiadási keretrendszert (MTEF). Az EK további makroszintű pénzügyi támogatásának előfeltételét képező MTEF kidolgozását a donorszervezetek már régóta kérték. A benyújtott MTEF alapján a költségvetési hiány várhatóan megközelíti a hiánynak a szándéknyilatkozatban tervezett, a GDP 3 %-át kitevő felső határát, és 2006-ban és 2007-ben eléri a 76 millió, illetve 67 millió eurót. Mivel 2005-ben a kiadások az előrejelzettekhez képest alacsonyabbak voltak, a készpénztartalékok jelentősek maradtak, és így 2006-ban a hiány nagy részét finanszírozhatják. Ennek ellenére ezen tartalékok kimerítése miatt 2006 végére, és különösen 2007-ben sürgető finanszírozási igények jelentkezése várható, ekkor a költségvetési hiány egészét külső forrásokból kell finanszírozni annak érdekében, hogy a készpénztartalékokat minimum 50 millió euro körül tarthassák. Ezen összeg a koszovói hatóságok és az IMF által megfelelő nagyságúnak ítélt biztonsági tartalékösszeg, amellyel megoldható a kincstári műveletek irányítása a kifizetések veszélyeztetése nélkül. Ennek megfelelően az MTEF következő, felülvizsgált változatának lehetséges kiigazításai függvényében alakuló külső finanszírozási szükségletek várhatóan 2006-ban 14 millió eurót, 2007-ben pedig 67 millió eurót tesznek ki. Jelenlegi jogállása szerint Koszovó nem válhat az IMF és a Világbank tagjává, és emiatt nem is tud ezen szervezetektől hitelt felvenni. Ugyanakkor az IMF rendszeres párbeszédet folytat a koszovói hatóságokkal, a Világbank pedig az IDA-támogatásokat kezeli (amely 18 hónapra 20 millió USA dolláros keret, amelyet 2005 közepén újítottak meg). Tekintve a kormány banki letétjeinek gyors kimerülését, a hitelfelvétel lehetetlenségét, és az IMF és a Világbank pénzeszközeinek hiányában – ez alól kivételt képeznek a már említett IDA-támogatások – Koszovó költségvetési hiányának finanszírozása 2006-ban és 2007-ben, további változásoktól függően, donorszervezetek támogatására szorul. Ezen finanszírozási szükségletek kezelése érdekében a Bizottság helyénvalónak tartja a Koszovó számára segélyek formájában nyújtandó, kb. 50 millió eurónyi magas szintű pénzügyi támogatást. A Bizottság korábban már helyénvaló intézkedésnek tartotta Koszovó pénzügyi megszorításainak enyhítését kivételesen nehéz körülmények között, és a 2000/140/EK és 2001/511/EK tanácsi határozatok alapján kivételes pénzügyi támogatást nyújtott közvetlen segélyek formájában, amelyek 2000-ben 35 millió eurót, 2001-ben 30 millió eurót tettek ki. Ezen támogatás keretében az utolsó kifizetésre 2002 decemberében került sor. |

130 | A javaslat által érintett területet szabályozó hatályos rendelkezések A Tanács 2000. február 14-i 2000/140/EK határozata a Koszovó számára nyújtandó közösségi kivételes pénzügyi támogatásról[1]. A Tanács 2001. június 27-i 2001/511/EK határozata a Koszovó számára nyújtandó további kivételes pénzügyi támogatásról[2]. |

140 | Összhang az Unió egyéb szakpolitikáival és célkitűzéseivel Koszovó részét képezi az EU Nyugat-Balkánnal kialakított kétoldalú keretrendszerének. Mivel a jelenlegi jogállás alapján nem lehetséges stabilizációs és társulási megállapodás megkötése, a kétoldalú kapcsolatok részletes nyomonkövetése a stabilizációs és társulási folyamat előrehaladását nyomon követő mechanizmus (STM) magas szintű találkozóin zajlik. A 2005 decemberében Koszovó számára elfogadott európai partnerségben a Tanács kulcsfontosságú rövid- és középtávú prioritásokat határozott meg Koszovó számára, többek között az IMF prioritásaival szoros összhangban álló gazdaságpolitika tekintetében. Ezen prioritások tükrözik Koszovó fejlődésének jelenlegi fokát és azokat a konkrét szükségletek kezelésére dolgozták ki. Koszovótól az európai partnerség keretében adott válaszaként felülvizsgált nemzeti cselekvési terv elkészítését várják, amely ütemtervet tartalmaz, valamint közigazgatási és költségvetési szempontból részletezi, hogy milyen módon szándékozik teljesíteni az európai partnerség prioritásait. Az Európai Bizottság rendszeresen nyomonköveti a végrehajtásban tett előrehaladást, nevezetesen az elért haladásról készített jelentésekben, valamint a stabilizációs és társulási folyamat struktúráin keresztül. A Bizottság 2005 novemberében tette közzé a Koszovóról szóló előrehaladási jelentést[3], amely ismertette a politikai helyzet alakulását és az EU és Koszovó közötti kapcsolatokat. A kilátásba helyezett kivételes pénzügyi támogatás kiegészíti az Újjáépítési, fejlesztési és stabilizációs közösségi támogatás (CARDS) programot, amely 2001 óta az EK Nyugat-Balkáni országokkal való együttműködését szolgáló legfőbb pénzügyi eszköze, különösen Koszovó tekintetében. Az EK éves CARDS támogatási programja Koszovó számára 2003-ban 65,28 millió, 2004-ben 74,5 millió, 2005-ben pedig 79 millió eurót különített el. A 2005–2006 közötti időszakra vonatkozóan a CARDS legfőbb prioritása a demokratikus stabilizáció, beleértve a menekültek visszatérését, a civil társadalmat és a médiát; felelősségteljes kormányzás és intézményfejlesztés, beleértve az igazságszolgáltatási reformot, a rendőrséget, a szervezett bűnözést, a menekültkérdést és a migrációt, a közigazgatási reformot, vámokat stb., gazdasági és szociális fejlődés, beleértve a kereskedelmet, infrastruktúrát, környezetvédelmet, oktatást és végezetül a közösségi programokban történő részvétel. Továbbá, az UNMIK IV pilléréhez nyújtott pénzeszközeivel az EU támogatja Koszovóban a gazdasági tevékenység élénkítését, valamint egy modern, nyitott gazdaság feltételeinek létrehozását. Az EK UNMIK számára nyújtott pénzeszközei (IV pillér) 1999 óta kb. 103 millió eurót tettek ki. |

KONZULTÁCIÓ AZ ÉRDEKELT FELEKKEL ÉS HATÁSVIZSGÁLAT |

Konzultáció az érdekelt felekkel |

219 | 2005 júniusában a Főtitkár különmegbízottja és az UNMIK vezetője, Jessen-Petersen további pénzügyi támogatással kapcsolatos kéréssel fordult az EK-hoz. A Bizottság szolgálatai az aktuális bizottsági javaslat előkészítése alatt kapcsolatban álltak a koszovói hatóságokkal (UNMIK és Ideiglenes Önkormányzati Intézmények), a Nemzetközi Valutalappal, a Világbankkal és a kétoldalú donorszervezetekkel a támogatási igények megvitatása céljából. A Bizottság a javaslat benyújtása előtt konzultált a Gazdasági és Pénzügyi Bizottsággal. A tanácsi határozat elfogadása után a Bizottság szolgálatai egyetértési nyilatkozatot kötnek a koszovói hatóságokkal, amelyben megállapodnak a támogatás végrehajtási módjairól. |

Szakvélemények összegyűjtése és felhasználása |

229 | Nem volt szükség külső szakvéleményekre. |

230 | Hatásvizsgálat Mivel a makroszintű pénzügyi támogatás politikai eszköz, különösen alkalmas a koszovói hatóságok által a költségvetés rövid, illetve középtávú fenntarthatóságának javítása érdekében tett erőfeszítéseinek elősegítésére. A segélyek formájában nyújtott további kivételes pénzügyi támogatással a Bizottság folytatja Koszovó gazdasági reformprogramjának elősegítését. Rövidtávon ezen támogatás segítséget nyújt Koszovónak a koszovói költségvetés pénzügyi fenntarthatóságának biztosításához. Középtávon a kivételes pénzügyi támogatás hozzájárul továbbá az államháztartás átláthatóságának és fenntarthatóságának erősítéséhez, a költségvetési fegyelem és irányítás javításához, és a strukturális reformok végrehajtásához. |

A JAVASLAT JOGI ELEMEI |

305 | A javasolt fellépés összefoglalása A Közösség két éves időszakban segélyek formájában nyújtott kivételes pénzügyi támogatást nyújt Koszovó számára. A támogatás a 2006–2008 közötti időszakban két, illetve amennyiben az szükséges, három részletben áll rendelkezésre. A támogatást a Bizottság kezeli, megállapodva a koszovói hatóságokkal a segély részleteinek kifizetéséhez kapcsolódó konkrét gazdaságpolitikai és pénzügyi feltételekről. A költségvetési rendelettel összeegyeztethető, csalás és egyéb szabálytalanságok elleni speciális rendelkezéseket megfelelőképpen figyelembe kell venni. |

310 | Jogalap Az EK-Szerződés 308. cikke |

329 | A szubszidiaritás elve Miközben a tagállamok maguk is nyújthatnak makroszintű pénzügyi támogatást, a valamennyi tagállam erőfeszítéseit összefogó közösségi makroszintű pénzügyi támogatás egyszerűbb és hatékonyabb gazdasági és pénzügyi eszköz. |

Az arányosság elve A javaslat az alábbi ok(ok) miatt eleget tesz az arányosság elvének. |

331 | A támogatás teljes mértékben összhangban áll a 2005 novemberében aláírt szándéknyilatkozatban és a gazdasági és pénzügyi politikákról szóló nyilatkozatban, illetve az IMF-fel megkötendő bármely, jövőbeni megállapodásban már meghatározott, az IMF egyetértésével kidolgozott célokkal. A segély részleteinek kifizetéséhez csatolt speciális feltételek tekintetében a Bizottság korlátozott számú területre kíván összpontosítani, ideértve különösen az államháztartás irányítását. |

332 | Miközben a kétoldalú donorszervezeteket vagy költségvetési vagy projekttámogatáson keresztüli kiegészítő segítségnyújtásra bátorítják, a kétoldalú donorszervezetekkel való tehermegosztás ezen a szinten nem értékelhető, és azt a jogállásról szóló határozat függvényében elvégzendő, a donorszervezetek támogatásainak átfogó értékelésének tágabb kontextusához kapcsolják. |

Az eszközök megválasztása |

341 | Javasolt eszközök: egyéb. |

342 | Egyéb eszközök a következő ok(ok) miatt nem lennének megfelelőek. A makroszintű pénzügyi támogatási eszközről szóló keretszabályozás hiányában csupán a Szerződés 308. cikke szerinti eseti tanácsi határozatok állnak rendelkezésre e támogatás jogi eszközeként. |

KÖLTSÉGVETÉSI VONZAT |

401 | Ezen támogatást 2006. évi kötelezettségvállalási előirányzatokból finanszíroznák, a 01 03 02 02 költségvetési tétel alatt (Nyugat-Balkán számára nyújtandó makroszintű pénzügyi támogatás). Amennyiben a 2006. évi kötelezettségvállalási előirányzatok nem lennének elegendőek a teljes művelet fedezésére, a fennmaradó összeget a 2007. évi, jóváhagyott költségvetésben kötik le. Kifizetésekre elsősorban, vagy kizárólag 2007-ben kerül sor. |

TOVÁBBI INFORMÁCIÓK |

Felülvizsgálati/módosító/megszüntetési záradék |

533 | A javaslat megszüntetési záradékot tartalmaz. |

1. 2006/0068 (CNS)

Javaslat

A TANÁCS HATÁROZATA

Koszovó számára nyújtandó kivételes pénzügyi támogatásról

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 308. cikkére,

tekintettel a Bizottság javaslatára[4],

tekintettel az Európai Parlament véleményére[5],

mivel:

2. Az Egyesült Nemzetek Biztonsági Tanácsa (ENSZ BT) 1999. június 10-én elfogadta az 1244 (1999) sz. határozatot, amelynek célja – a helyzet végleges rendezéséig – Koszovó alapvető autonómiájának és önkormányzatának létrehozása a volt Jugoszláv Szövetségi Köztársaságon belül.

3. A Nemzetközi Közösség a 1244. számú határozat alapján nemzetközi biztonsági jelenlétet (KFOR), és ideiglenes civil közigazgatást – az Egyesült Nemzetek Ideiglenes Koszovói Missziója (UNMIK) – hozott létre. Az UNMIK négy komponensből (pillérek) áll, az Európai Unió a gazdaság újjáépítésesére és fejlesztésére irányuló negyedik pillért finanszírozza. Az UNMIK, és különösen annak IV pillére jelentős haladást ért el a piaci elvekre épülő rendezett gazdaság kiépítését előmozdító intézményi, jogi és politikai keretrendszer kiépítésében.

4. Létrehozása óta az UNMIK jelentős feladatköröket adott át az Ideiglenes Önkormányzati Intézményeknek (PISG). Különösen, az UNMIK átadta a költségvetésért való felelősséget az Ideiglenes Önkormányzati Intézményeken belül a Gazdasági és Pénzügyminisztériumnak, miközben az ENSZ Főtitkárának különmegbízottja rendelkezik a költségvetés jóváhagyásának végső jogkörével.

5. 2005. október 24-én az ENSZ Biztonsági Tanácsa jóváhagyta az ENSZ Főtitkárának a Koszovó jövőbeni státuszának meghatározására irányuló politikai folyamat elindításáról szóló javaslatát.

6. A közösségi támogatás fogadására jogosult, valamint a támogatáshoz kapcsolódó gazdasági és pénzügyi feltételek elfogadásáért és azok teljesítésért felelős koszovói hatóságok emiatt az UNMIK és a PISG, illetve, amikor Koszovó jövőbeni jogállását meghatározták, az ezen feladatok és felelősségek ellátására kijelölt intézmény vagy intézmények

7. A stabilizációs és társulási folyamaton belül, amely az Európai Uniónak a régióval kialakított kapcsolatainak keretrendszerét jelenti, kívánatos támogatni a Koszovóban zajló, a politikai és gazdasági stabilitás fenntartására irányuló erőfeszítéseket a Közösséggel való átfogó együttműködés kialakítása céljából, amely révén Koszovó európai jövője kézzelfogható közelségbe kerül.

8. A Bizottság korábban már helyénvaló intézkedésnek tartotta Koszovó pénzügyi megszorításainak enyhítését kivételesen nehéz körülmények között, és a Koszovó számára nyújtandó közösségi kivételes pénzügyi támogatásról szóló, 2000. február 14-i 2000/140/EK tanácsi határozat[6] és a Koszovó számára nyújtandó további kivételes pénzügyi támogatásról szóló, 2001. június 27-i 2001/511/EK tanácsi határozat[7] alapján kivételes pénzügyi támogatást nyújtott közvetlen segélyek formájában, amelyek 2000-ben 35 millió eurót, 2001-ben 30 millió eurót tettek ki. Ezen támogatás keretében az utolsó kifizetésre 2002 decemberében került sor.

9. 2005 novemberében a koszovói hatóságok és a Nemzetközi Valutaalap (IMF) szándéknyilatkozatban és a gazdasági és pénzügypolitikáról szóló nyilatkozatban egyeztek meg, amely 2006-ra vonatkozóan meghatározza az államháztartási keretrendszert, beleértve a középtávra szóló irányvonalakat. 2006. márciusának elején befejezték a középtávú kiadási keretrendszer kidolgozását. A keretrendszer 2006–2008-ra vonatkozóan költségvetési és költségvetésen kívüli finanszírozási szükségleteket határoz meg. Ennek megfelelően, becslések szerint kb. 81 millió eurónyi – 2006-ban 14 millió euro, 2007-ben 67 millió euro– külső költségvetési pénzügyi támogatásra lenne szükség 2007 végéig.

10. Bár a konfliktust követően a gazdasági tevékenység újból erőre kapott, Koszovó mégis a gazdasági fejlődés alacsony szintjén áll. Koszovó nincsen abban a helyzetben, hogy akár a hazai, akár a nemzetközi pénzügyi piacon hitelekhez jusson, ezen kívül jelenlegi jogállása miatt nem lehet tagja nemzetközi pénzügyi intézményeknek. Emiatt nem részesülhet az ezen intézmények programjaihoz kapcsolódó hiteltámogatásokból.

11. Figyelembe véve az ENSZ BT 1244. számú határozatában foglaltakat, valamint tekintve Koszovó viszonylag alacsony szintű gazdasági fejlődését, ingatag államháztartását és külföldi számláit, a közvetlen segélyek formájában, más donorszervezetek bevonásával nyújtott közösségi támogatás továbbra is a támogatás megfelelő formájának tűnik.

12. Ezen támogatás alapvető áthidaló segítséget nyújt Koszovó jövőbeni jogállásának meghatározásáig. A támogatás független lenne a jogállásra vonatkozó új megállapodásoktól, és nem merítene ki előre olyan, további EK és nemzetközi támogatásokat, amelyeket valószínűleg a jogállás 2007 utáni rendezését követően kérelmeznének.

13. Ezen támogatási segély felszabadítása a költségvetési hatóság hatáskörének sérelme nélkül történik.

14. Ezen pénzügyi támogatás annak ellenőrzése után nyújtható, hogy az ezen tanácsi határozat jóváhagyását követően a koszovói hatóságokkal közösen megállapított pénzügyi és gazdasági feltételek kielégítő módon teljesülnek-e.

15. A Közösség ezen makroszintű pénzügyi támogatáshoz kapcsolódó pénzügyi érdekeinek hatékony védelme érdekében rendelkezni kell Koszovó megfelelő intézkedéseiről az ezen támogatáshoz kapcsolódó csalás és egyéb szabálytalanságok megelőzésére és az ellenük való küzdelemre, valamint rendelkezni kell a Bizottság által végzett ellenőrzésekről és a Számvevőszék által végzett vizsgálatokról.

16. Ezen támogatást a Bizottság kezeli a Gazdasági és Pénzügyi Bizottsággal folytatott konzultáció keretében.

17. A Szerződés nem nyújt a 308. cikkben említetteken túli felhatalmazást ezen határozat elfogadásához.

A KÖVETKEZŐKÉPPEN HATÁROZOTT:

1. cikk

18. A Közösség Koszovó számára segély formájában nyújtandó, 50 millió eurónyi kivételes pénzügyi támogatást állít rendelkezésre, amelynek célja a koszovói pénzügyi helyzet megkönnyítése, a rendezett gazdasági és költségvetési keretrendszer kialakításának támogatása, az alapvető közigazgatási funkciók ellátásának és megerősítésének ösztönzése és az állami beruházási igények kezelése.

19. A Közösség által nyújtott pénzügyi támogatást a Bizottság kezeli a Gazdasági és Pénzügyi Bizottsággal folytatott konzultáció alapján, az IMF és a koszovói hatóságok közötti megállapodásokkal vagy nyilatkozatokkal összeegyeztethető módon.

20. A Közösség pénzügyi támogatása a 2. cikk (1) bekezdésében említett egyetértési nyilatkozat hatályba lépését követő első naptól számított két évig áll rendelkezésre. Amennyiben azonban a körülmények megkövetelik, a Bizottság, a Gazdasági és Pénzügyi Bizottsággal folytatott konzultációt követően, legfeljebb egy évvel meghosszabbíthatja a rendelkezésre állás időtartamát.

2. cikk

21. A Bizottságnak, a Gazdasági és Pénzügyi Bizottsággal folytatott konzultációt követően, jogában áll megállapodni a koszovói hatóságokkal az egyetértési nyilatkozatba foglalandó, e támogatáshoz kapcsolódó gazdaságpolitikai és pénzügyi feltételekről. E feltételeknek összhangban kell lenniük az 1. cikk (2) bekezdésében említett megállapodásokkal vagy nyilatkozatokkal.

22. A közösségi támogatás végrehajtásának lefolytatása előtt a Bizottság felügyeli az ezen közösségi makroszintű pénzügyi támogatás tekintetében lényeges koszovói pénzügyi folyamatok, igazgatási eljárások, valamint külső és belső ellenőrző mechanizmusok hatékonyságát.

23. A Bizottság rendszeres időközönként, a Gazdasági és Pénzügyi Bizottsággal együttműködve, és az IMF koordinációja alatt meggyőződik arról, hogy Koszovóban a gazdasági politikák összhangban állnak ezen támogatás célkitűzéseivel, és a megállapodott gazdaságpolitikai, illetve pénzügyi feltételek kielégítő módon teljesülnek.

3. cikk

24. Koszovó számára a támogatást a Bizottság kettő, vagy amennyiben szükséges, három részletben bocsátja rendelkezésre. Az első részlet felszabadítására a 2. cikk (1) bekezdésében említett egyetértési nyilatkozat hatályba lépését követően kerül sor a 2. cikk (2) bekezdésben említett felügyelet kielégítő eredményt mutató értékelése alapján.

25. A második, illetve a további részletek felszabadítására a 2. cikk (1) bekezdésében említett gazdaságpolitikai és pénzügyi feltételeknek való kielégítő megfelelés alapján kerül sor, a megelőző részlet kifizetését követő három hónapot követően.

26. A pénzeszközöket a PISG Gazdasági és Pénzügyminisztériumának kell kifizetni, illetve Koszovó jövőbeni jogállásának meghatározását követően azon intézménynek, amelyet a minisztériumi feladatok és felelősségek ellátására jelölnek ki, kizárólag Koszovó költségvetése finanszírozási szükségleteinek támogatására.

4. cikk

Ezen támogatás végrehajtása az Európai Közösségek általános költségvetésére alkalmazandó költségvetési rendeletről szóló 2002. június 25-i 1605/2002/EK, Euratom tanácsi rendelet [8] és végrehajtási szabályainak a rendelkezéseivel összhangban történik. Különös tekintettel, a 2. cikk (1) bekezdésében említett egyetértési nyilatkozat rendelkezik Koszovó megfelelő, az ezen támogatáshoz kapcsolódó csalás, korrupció és egyéb szabálytalanságok megelőzésére és az ellenük történő küzdelemre irányuló intézkedéseiről. Rendelkezik továbbá a Bizottság által végzett ellenőrzésekről is – beleértve a helyszíni ellenőrzések és vizsgálatok elvégzésére jogosult Európai Csaláselleni Hivatalt (OLAF) – és adott esetben a Számvevőszék által végzett, helyszínen végrehajtott pénzügyi ellenőrzésekről.

5. cikk

Évente legalább egyszer a Bizottság jelentést nyújt be az Európai Parlamentnek és a Tanácsnak, amely tartalmazza ezen határozat előző évi végrehajtásának értékelését.

6. cikk

Ez a határozat az Európai Unió Hivatalos Lapjában való kihirdetésének napján lép hatályba.

Kelt Brüsszelben, […]-án/-én.

a Tanács részéről

az elnök

PÉNZÜGYI KIMUTATÁS

Szakpolitikai terület: 01 cím – Gazdasági és pénzügyek Tevékenység: 03 – Nemzetközi gazdasági és pénzügyek |

A FELLÉPÉS MEGNEVEZÉSE: KOSZOVÓNAK NYÚJTANDÓ KIVÉTELES PÉNZÜGYI TÁMOGATÁS |

1. KÖLTSÉGVETÉSI TÉTEL(EK) + MEGNEVEZÉS(EK)

01 03 02 02 A Nyugat-Balkánnak nyújtott makrogazdasági támogatás.

2. ÁLTALÁNOS ADATOK

2.1. A fellépésre megítélt teljes keretösszeg (B rész): 50 millió EUR kötelezettségvállalásra

A 2006-ra rendelkezésre álló költségvetés: 37,065 millió euro 11 millió eurónyi belső átutalást követően, amely Grúzia sürgető költségvetési problémáinak kezelésére irányult a 01 03 02 01 költségvetési tételből (a Grúzia számára nyújtandó 33,5 millió eurónyi közösségi makroszintű pénzügyi támogatás 2006. január 24-i tanácsi jóváhagyását követően[9]).

2.2. Alkalmazási időszak:

Kezdő év: 2006, utolsó év: 2008

2.3. A kiadások több évre vonatkozó becsült összege:

(a) A kötelezettségvállalási előirányzatok/kifizetési előirányzatok (pénzügyi beavatkozás) indikatív ütemterve (lásd 6.1.1. pont)

millió EUR

2006 | 2007 | 2008 | Összesen |

Kötelezettségvállalások | 50,000 (*) | 50,000 |

Kifizetések | - | 50,000 | - | 50,000 |

(*) A 01 03 02 02 költségvetési tétel előzetes megemelésének függvényében

(b) Technikai és igazgatási segítségnyújtás és támogatott kiadás ( lásd 6.1.2. pont )

Kötelezettségvállalások | 0,030 | 0,030 | 0,060 |

Kifizetések | 0,030 | 0,030 | 0,060 |

Részösszeg a + b |

Kötelezettségvállalások | 50,030 | 0,030 | 50,060 |

Kifizetések | 0,030 | 50,030 | 50,060 |

(c) A személyi és az egyéb igazgatási kiadások teljes pénzügyi vonzata ( lásd a 7.2. és a 7.3. pontot )

Kötelezettségvállalások/kifizetések | 0,165 | 0,165 | 0,330 |

ÖSSZESEN a+b+c |

Kötelezettségvállalások | 50,195 | 0,195 | 50,390 |

Kifizetések | 0,195 | 50,195 | 50,390 |

Az 50 millió euróról szóló segélymegállapodást a kötelezettségvállalási előirányzatok és a vonatkozó költségvetési kötelezettségvállalás megemelését követően írják alá. Amennyiben az ilyen emelést megelőzően szükség lenne segélymegállapodásra, a támogatást a 2006-ban rendelkezésre álló költségvetési kötelezettségvállalásból származó, első segélymegállapodás szerint nyújtják. A fennmaradó összegre második segélymegállapodást írnak alá, vagy a 2006. évi emelést követően, vagy a 2007-re jóváhagyott költségvetési előirányzatokból.

2.4. A pénzügyi programozással és a pénzügyi tervvel való összeegyeztethetőség

A javaslat összeegyeztethető a jelenlegi pénzügyi programozással.

2.5. A bevételre gyakorolt pénzügyi hatás

A javaslatnak nincs pénzügyi kihatása a bevételre.

3. KÖLTSÉGVETÉSI JELLEMZŐK

A kiadás típusa | Új | EFTA-hozzájárulás | Felvételt kérő országok hozzájárulásai | A pénzügyi terv fejezete |

Nem kötelező | Differenciált | NEM | NEM | NEM | 4. |

4. JOGALAP

A Szerződés 308. cikke

5. LEÍRÁS ÉS INDOKOLÁS

5.1. A közösségi fellépés szükségessége [10]

5.1.1. Célkitűzések

A javasolt támogatás Koszovónak nyújtandó 50 millió eurónyi (az általános költségvetésből finanszírozott) közösségi segélyből áll, amely a koszovói pénzügyi helyzet könnyítésére, rendezett gazdasági keretrendszer kialakításának támogatására, alapvető közigazgatási funkciók ellátásának és megerősítésének ösztönzésére és az állami beruházási igények kezelésére irányul.

Ezen támogatás kiegészíti a Világbank (IDA-támogatások formájában), valamint kétoldalú segélyszervezetek által Koszovónak a hatóságok gazdasági stabilitásra irányuló, valamint strukturális reformprogramjának támogatására nyújtott erőforrásokat.

5.1.2. Az előzetes értékeléssel kapcsolatosan hozott intézkedések

A Bizottság szolgálatai 2006. februárjában előzetes értékelést végeztek (Gazdasági és Pénzügyi Főigazgatóság D1-es egysége).

5.1.3. Az utólagos (ex post) értékelést követő intézkedések

A Közösség Koszovónak nyújtott makroszintű pénzügyi támogatását utólagosan még nem értékelték.

5.2. A tervezett intézkedés és a költségvetés bevonására vonatkozó rendelkezések

A támogatást közvetlen segély formájában nyújtják, két, illetve ha szükséges, három részletben szabadítják fel. Az első részletet a koszovói hatóságok és a Közösség között megkötendő egyetértési nyilatkozat alapján szabadítják fel. A soron következő részlete(ke)t a gazdaságpolitikai feltételek kielégítő teljesítése alapján szabadítják fel, a megelőző részlet felszabadítását követő negyedév elteltével. Tekintettel ezen támogatás jellegére, valamint a költségvetési konszolidáció elsőbbségére, különös hangsúly helyeződik az államháztartás területére vonatkozó azon feltételre, amelyet az IMF és a Világbank bevonásával folytatott intenzív konzultáció keretében határoznak meg.

A makrogazdasági jellegű teljesítménymutatókat a koszovói hatóságokkal megkötendő egyetértési nyilatkozatban határozzák meg. A teljesítménymutatók követik a szándéknyilatkozatban és a gazdasági és pénzügyi politikákról szóló nyilatkozatban, illetve az IMF-fel megkötött jövőbeni megállapodásokban lefektetett politikai irányvonalakat.

Ennek megfelelően, ezen támogatás valamennyi részösszegének kifizetését megelőzően, a Bizottság szolgálatai, együttműködve a koszovói hatóságokkal és az IMF személyzetével, meggyőződnek arról, hogy a teljesítménykritériumokat tiszteletben tartották-e, illetve, hogy sor került-e új nyilatkozatokra.

Emellett a Bizottság megállapodik a koszovói hatóságokkal arról a néhány konkrét politikai feltételről, amelyeket teljesíteni kell a második és az esetleges többi részlet Bizottság általi felszabadítása előtt. Ezen politikai intézkedések összhangban állnak a Koszovó és az IMF közötti megállapodásokkal vagy nyilatkozatokkal. A koszovói hatóságokkal való megállapodás függvényében a jelenlegi szinten úgy tervezik, hogy ezen intézkedéseknek különösen az államháztartás irányításának reformjára és a közigazgatásra kell összpontosulniuk.

5.3. A végrehajtás módjai

A támogatást közvetlen centralizált irányítással hajtja végre a Bizottság, állandó személyzetének segítségével.

6. PÉNZÜGYI KIHATÁS

6.1. A B. részre gyakorolt teljes pénzügyi kihatás (a teljes programozási időszak alatt)

A támogatás 01 03 02 02 költségvetési tételből teljesített kifizetései annak függvényében történnek, hogy Koszovó megfelel-e a támogatás feltételeinek az 5.2 pontban leírtak alapján.

6.1.1. Pénzügyi beavatkozás

Kötelezettségvállalások (millió EUR, három tizedesjegyig)

Lebontás | 2006 | 2007 | 2008 | Összesen |

Koszovónak nyújtott segélyrészletek | 50,000 | - | 50,000 |

ÖSSZESEN | 50,000 |

Az 50 millió euróról szóló segélymegállapodást a kötelezettségvállalási előirányzatok és a vonatkozó költségvetési kötelezettségvállalás megemelését követően írják alá. Amennyiben az ilyen emelést megelőzően szükség lenne segélymegállapodásra, a támogatást a 2006-ban rendelkezésre álló költségvetési kötelezettségvállalásból származó, első segélymegállapodás szerint nyújtják. A fennmaradó összegre második segélymegállapodást írnak alá, vagy a 2006. évi emelést követően, vagy a 2007-re jóváhagyott költségvetési előirányzatokból.

6.1.2. Technikai és igazgatási segítségnyújtás, támogatási kiadások és IT kiadások (kötelezettségvállalási előirányzatok)

2006 | 2007 | 2008 | Total |

1) Technikai és igazgatási segítségnyújtás |

Technikai segítségnyújtással foglalkozó hivatalok |

Egyéb technikai és igazgatási segítségnyújtás: - belső: - külső: számítógépesített irányítási rendszerek kiépítésére és üzemeltetésére |

Részösszeg 1 |

2) Támogatási kiadások |

a) Tanulmányok (működési értékelés) | 0,030 | 0,030 | 0,060 |

b) Szakértői ülések |

c) Tájékoztatás és kiadványok |

Részösszeg 2 |

ÖSSZESEN | 0,030 | 0,030 | 0,060 |

6.2. A B. részben tervezett fellépéssel járó költségek kiszámítása (a teljes programozási időszak alatt) [11]

Kötelezettségvállalások (millió EUR, három tizedesjegyig)

Lebontás | Teljesítések típusa (projektek, ügyiratok) | Teljesítések száma (Az 1…n évekre összesen) | Átlagos egységköltség | Összköltség (Az 1…n évekre összesen) |

1 | 2 | 3 | 4=(2X3) |

1. fellépés - 1 intézkedés - 2 intézkedés 2. fellépés - 1 intézkedés - 2 intézkedés - 3 intézkedés stb. |

ÖSSZKÖLTSÉG |

7. A SZEMÉLYZETET ÉS AZ IGAZGATÁSI KIADÁSOKAT ÉRINTŐ HATÁS

7.1. A humán erőforrásokat érintő hatás

A támogatás irányításához kapcsolódó feladatokat – ahol szükséges – a személyzet átcsoportosításával hajtják végre, a bizottsági személyzet létszámának emelése nélkül.

Foglalkoztatás jellege | A fellépés kezelésére a meglévő és/vagy pótlólagos állományból kirendelendő létszám | Összesen | Az intézkedésből származó feladatok leírása |

Állandó létszámkeret | Ideiglenes létszámkeret |

Tisztviselők vagy ideiglenes személyzet | A B C | 1/3 | 1/3 | Például: egyetértési nyilatkozatok és segélymegállapodások előkészítése, kapcsolattartás a hatóságokkal és a nemzetközi pénzügyi intézményekkel, kapcsolattartás a működési értékelés külső szakértőivel, ellenőrző látogatások, a bizottsági személyzet jelentéseinek előkészítése, a támogatás irányításával kapcsolatos bizottsági eljárások előkészítése |

Egyéb állomány |

Összesen | 1/3 | 1/3 |

7.2. A humán erőforrásokat érintő teljes pénzügyi kihatás

A humán erőforrás típusa | Összeg (EUR) | Számítási mód * |

Tisztviselők Ideiglenes alkalmazottak | 30 500 | 1/3 x éves átlagos kiadás egy A*5 – A*12 fokozatú tisztviselő esetében |

Egyéb állomány (a költségvetési tétel megjelölése) |

Összesen | 30 500 |

Az összegek tizenkét hónap összes kiadását jelölik.

7.3. A fellépésből származó egyéb igazgatási kiadások

Költségvetési tétel (szám és megnevezés) | Összeg euróban | Számítási mód |

Teljes keretösszeg (A7. cím) A0701 - Kiküldetések A07030 - Értekezletek A07031 – Kötelező bizottságok 1 A07032 – Nem kötelező bizottságok 1 A07040 - Konferenciák A0705 - Tanulmányok és konzultációk Egyéb kiadások (nevezze meg) – utólagos értékelés | 10 000 125 000 | Évente két kiküldetés két személy részére A szolgáltatási szerződés 250 000 euróra becsült összköltsége |

Információs rendszerek (A-5001/A-4300) |

Egyéb kiadások - A. rész (nevezze meg) |

Összesen | 135 000 |

Az összegek tizenkét hónap összes kiadását jelölik.

1 Nevezze meg a bizottság típusát és a csoportot, amelyhez tartozik.

I. Teljes éves költség (7.2 + 7.3) II. A fellépés időtartama III. A fellépés teljes költsége (I. x II.) | 165 500 EUR 2 év 331 000 EUR |

8. NYOMONKÖVETÉS ÉS ÉRTÉKELÉS

8.1. A nyomonkövetés rendszere

Ezen támogatás makrogazdasági jellegében és kialakításában összhangban áll az UNMIK által előkészített középtávú kiadási keretrendszerrel (MTEF).

A fellépés Bizottság szolgálatai által végzett nyomonkövetése az MTEF végrehajtásában elért haladás, valamint a koszovói hatóságokkal megkötendő egyetértési nyilatkozatban megállapított konkrét reformintézkedések alapján történik. A hatóságoknak, nevezetesen a Gazdasági és Pénzügyminisztériumnak rendszeres alapon jelentést kell készíteniük a Bizottság szolgálatai részére meghatározott teljesítménymutatókról.

A pénzügyi folyamatok és a Koszovóban ezen művelet előkészítése céljából végrehajtott igazgatási eljárások működési értékelését követően a Bizottság szolgálatai folytatják az államháztartás irányításának nyomonkövetését. Az Európai Bizottság Pristinai Küldöttsége gondoskodik továbbá a támogatás nyomonkövetése szempontjából lényeges kérdéseket ismertető rendszeres jelentésről. A Bizottság szolgálatai szoros kapcsolatban maradnak az IMF-fel és a Világbankkal annak érdekében, hogy építhessen ezen két szervezet Koszovóban szerzett tapasztalataira és tevékenységeire.

8.2. A tervezett értékelés módja és menetrendje

A javasolt tanácsi határozat rendelkezik az ezen támogatási intézkedés végrehajtásának értékelését tartalmazó, Európai Parlamentnek és Tanácsnak címzett éves jelentésről. Továbbá, a tervek szerint a végrehajtási időszak lejártával a Bizottság vagy megfelelő megbízatással rendelkező képviselői végrehajtják a támogatás független, utólagos értékelését.

9. CSALÁS ELLENI INTÉZKEDÉSEK

A Bizottság szolgálatai valamennyi, a Közösség makroszintű pénzügyi támogatását élvező harmadik országban bevezettek egy, a pénzügyi folyamatok és igazgatási eljárások működési értékelésére szolgáló programot, az Európai Közösségek általános költségvetésére alkalmazandó költségvetési rendelet előírásainak teljesítése érdekében. Figyelembe veszik az IMF vagy a Világbank kapcsolódó jelentéseinek minden rendelkezésre álló következtetését is.

A Bizottság szolgálatai, a megfelelő megbízatással rendelkező külső szakértők segítségével, 2006 októberében elvégzik Koszovóban a kedvezményezett hatóság pénzügyi folyamatainak és igazgatási eljárásainak működési értékelését. Ezen vizsgálat olyan területekre tér ki, mint az irányítási struktúra és szervezet, a pénzeszközök kezelése és ellenőrzése, az IT-rendszerek biztonsága, belső és külső pénzügyi ellenőrzési kapacitás.

A Koszovónak nyújtott makroszintű pénzügyi támogatás javasolt jogalapja csalást megelőző intézkedésekről is rendelkezik. Ezeket az intézkedéseket az egyetértési nyilatkozat és egy segélymegállapodás részletezi. A tervek szerint a hatékonyság, átláthatóság és felelősség növelését célzó speciális politikai feltételeket csatolnak a támogatáshoz, elsősorban az államháztartás irányításának területén.

A makroszintű pénzügyi támogatás a Bizottság, beleértve az Európai Csaláselleni Hivatalt (OLAF) és az Európai Számvevőszék felelősségébe tartozó vizsgálati, ellenőrzési és pénzügyi ellenőrzési eljárások alá tartozik.

[1] HL L 47., 2000.2.19., 28. o.

[2] HL L 183., 2001.7.6., 42. o.

[3] SEC(2005) 14333., 2005.11.9.

[4] HL C […]., […].,[…]. o.

[5] HL C […]., […].,[…]. o.

[6] HL L 47., 2000.2.19., 28. o.

[7] HL L 183., 2001.7.6., 42. o.

[8] HL L 248., 2002.9.16., 1. o.

[9] HL L 25., 2006.1.28.

[10] Bővebb információért lásd a külön magyarázó jegyzeteket.

[11] Bővebb információért lásd a külön magyarázó jegyzeteket.